Narodna skupština
20070214

Poslovnika Narodne skupštine Republike Srbije, Prvoj (konstitutivnoj) sednici Narodne skupštine Republike Srbije, do izbora predsednika Narodne skupštine, predsedava najstariji narodni poslanik, kome u radu pomaže po jedan, najmlađi, narodni poslanik sa četiri izborne liste koje su dobile najveći broj poslaničkih mesta i sekretar Narodne skupštine, i to: – Nikola Vukelić, najmlađi narodni poslanik sa Izborne liste Srpska radikalna stranka – dr Vojislav Šešelj; – Konstantin Samofalov, najmlađi narodni poslanik sa Izborne liste Demokratska stranka – Boris Tadić; – Borko Ilić, najmlađi narodni poslanik sa Izborne liste Demokratska stranka Srbije – Nova Srbija – dr Vojislav Koštunica; – Miljan Ranđelović, najmlađi narodni poslanik sa Izborne liste G17 plus – Mlađan Dinkić; – Marko Danilović, sekretar Narodne skupštine. Molim najmlađe narodne poslanike da zauzmu mesta pored predsedavajućeg. Obaveštavam vas da, prema podacima kojima raspolaže Služba Narodne skupštine, današnjoj sednici prisustvuje 246 narodnih poslanika, pa, saglasno članu 105. stav 1. Ustava Republike Srbije i članu 86. stav 5. Poslovnika Narodne skupštine Republike Srbije, postoje uslovi za rad i odlučivanje. O zapisniku sa ove sednice staraće se sekretar Narodne skupštine Republike Srbije.